
MOBILIZACIJOS IR PILIETINIO PASIPRIEŠINIMO DEPARTAMENTO 
PRIE KRAŠTO APSAUGOS MINISTERIJOS
DIREKTORIUS

ĮSAKYMAS
DĖL LOBISTINĖS VEIKLOS PRIEŽIŪROS MOBILIZACIJOS IR PILIETINIO PASIPRIEŠINIMO DEPARTAMENTE 
PRIE KRAŠTO APSAUGOS MINISTERIJOS TVARKOS APRAŠO PATVIRTINIMO

2026 m. liepos 14 d. Nr. V-203 
Vilnius

Vadovaudamasis Lietuvos Respublikos lobistinės veiklos įstatymo 5 straipsnio 4 dalimi ir 11 straipsnio 6 dalimi: 
1. T v i r t i n u  Lobistinės veiklos priežiūros Mobilizacijos ir  pilietinio pasipriešinimo departamente prie Lietuvos Respublikos karšto apsaugos ministerijos (toliau – MPPD prie KAM) tvarkos aprašą (pridedama).
2. Į p a r e i g o j u Administravimo ir informacijos apsaugos skyriaus darbuotoją, atsakingą už šio įsakymo registravimą supažindinti su šiuo įsakymu skyrių vedėjus.
3. N u r o d a u  skyrių vedėjams su šiuo įsakymu supažindinti pavaldžius darbuotojus ir užtikrinti tinkamą Lobistinės veiklos įstatymo nuostatų laikymąsi.
4. P r i p a ž į s t u netekusiu galios MPPD prie KAM direktoriaus 2023 m. gruodžio 13 d. įsakymą Nr. V-234 „Dėl lobistinės veiklos priežiūros Mobilizacijos ir pilietinio pasipriešinimo departamente prie Krašto apsaugos ministerijos tvarkos aprašo patvirtinimo“.


Direktoriaus pavaduotoja,
atliekanti direktoriaus funkcijas                                                                              Daiva Beliackienė











                                                                                                          PATVIRTINTA
                                                                                                          Mobilizacijos ir Pilietinio 
								          pasipriešinimo departamento
								          prie Krašto apsaugos ministerijos
                       direktoriaus  2026 m. liepos 14 d. 
                       įsakymu Nr. V-203        


LOBISTINĖS VEIKLOS PRIEŽIŪROS MOBILIZACIJOS IR PILIETINIO PASIPRIEŠINIMO DEPARTAMENTE PRIE KRAŠTO APSAUGOS MINISTERIJOS TVARKOS APRAŠAS

I SKYRIUS
BENDROSIOS NUOSTATOS

	1. Lobistinės veiklos priežiūros Mobilizacijos ir pilietinio pasipriešinimo departamente prie Krašto apsaugos ministerijos tvarkos aprašas (toliau – Aprašas) nustato Mobilizacijos ir pilietinio pasipriešinimo departamento prie Krašto apsaugos ministerijos (toliau – MPPD prie KAM) valstybės tarnautojų ir darbuotojų, dirbančių pagal darbo sutartis, atžvilgiu vykdytos lobistinės veiklos deklaravimo ir šios veiklos priežiūros tvarką.
	2. MPPD prie KAM direktoriaus ir direktoriaus pavaduotojo atžvilgiu vykdytos lobistinės veiklos deklaravimas ir priežiūra vykdomi vadovaujantis Lietuvos Respublikos krašto apsaugos ministro 2022 m. spalio 17 d. įsakymu Nr. V-834 „Dėl Lobistinės veiklos priežiūros tvarkos aprašo patvirtinimo“ patvirtintu Lobistinės veiklos priežiūros tvarkos aprašu. Šio Aprašo nuostatos šiems asmenims netaikomos.
	3. Apraše vartojamos sąvokos suprantamos taip, kaip jos apibrėžtos Lietuvos Respublikos lobistinės veiklos įstatyme.

II SKYRIUS
LOBISTINĖS VEIKLOS DEKLARAVIMAS

	4. MPPD prie KAM valstybės tarnautojai ir darbuotojai, kurie pagal jiems pavestas funkcijas dalyvauja rengiant, svarstant ar priimant teisės aktų projektus (toliau – MPPD prie KAM darbuotojai), privalo deklaruoti jų atžvilgiu vykdytą lobistinę veiklą, išskyrus Lietuvos Respublikos lobistinės veiklos įstatymo 5 straipsnio 3 dalyje nurodytus asmenis.
	5. Šio Aprašo 4 punkte nurodyti MPPD prie KAM darbuotojai jų atžvilgiu vykdytą lobistinę veiklą deklaruoja ne vėliau kaip per 7 kalendorines dienas nuo lobistinės veiklos dėl konkretaus teisės akto projekto pradžios, t. y. nuo pirmojo žodinio ar rašytinio, įskaitant elektroninėmis priemonėmis vykusio, teisės akto projekto nuostatų aptarimo su lobistu momento.
	6. Deklaruodamas jo atžvilgiu vykdytą lobistinę veiklą MPPD prie KAM darbuotojas užpildo šio Aprašo priede nustatytos formos deklaraciją ir ją dokumentų valdymo sistemos priemonėmis pateikia susipažinti: 
	6.1. savo tiesioginiam vadovui; 
	6.2. MPPD prie KAM darbuotojui, atsakingam už korupcijos prevenciją.
	7. Jeigu deklaruojančiam asmeniui nėra žinoma visa deklaracijoje nurodytina informacija, jis nurodo tik jam žinomą informaciją arba informaciją, viešai skelbiamą Vyriausiosios tarnybinės etikos komisijos interneto svetainėje skelbiamame lobistų sąraše.
	8. MPPD prie KAM darbuotojas, sužinojęs apie galimai neteisėtą lobistinę veiklą, apie tai nedelsdamas informuoja MPPD prie KAM darbuotoją, atsakingą už korupcijos prevenciją.

III SKYRIUS
LOBISTINĖS VEIKLOS PRIEŽIŪRA

	9. Šio Aprašo nuostatų laikymąsi MPPD prie KAM koordinuoja ir prižiūri MPPD prie KAM  darbuotojas, atsakingas už korupcijos prevenciją.
	10. MPPD prie KAM darbuotojas, atsakingas už korupcijos prevenciją: 
	10.1. konsultuoja MPPD prie KAM darbuotojus lobistinės veiklos deklaravimo klausimais; 
	10.2. prižiūri, ar deklaracijos pateikiamos laiku ir tinkamai; 
	10.3. gavęs informaciją apie galimai neteisėtą lobistinę veiklą, pagal kompetenciją imasi reikalingų veiksmų arba perduoda informaciją kompetentingoms institucijoms; 
	10.4. Vyriausiosios tarnybinės etikos komisijos prašymu teisės aktų nustatyta tvarka teikia informaciją apie MPPD prie KAM darbuotojų deklaruotą jų atžvilgiu vykdytą lobistinę veiklą.

IV SKYRIUS
BAIGIAMOSIOS NUOSTATOS

	11. Deklaracijos registruojamos ir saugomos vadovaujantis Dokumentų tvarkymo ir apskaitos taisyklėmis, patvirtintomis Lietuvos vyriausiojo archyvaro 2011 m. liepos 4 d. įsakymu Nr. V-118 „Dėl Dokumentų tvarkymo ir apskaitos taisyklių patvirtinimo“, ir deklaracijos pateikimo metu galiojančio MPPD prie KAM dokumentacijos plano nustatyta tvarka ir terminais.
	12. Deklaracijos viešai neskelbiamos. Su deklaracijomis turi teisę susipažinti deklaraciją pateikęs asmuo, jo tiesioginis vadovas, MPPD prie KAM darbuotojas, atsakingas už korupcijos prevenciją, MPPD prie KAM direktorius, direktoriaus pavaduotojas ir kiti teisės aktų įgalioti asmenys.
	13. Deklaracijose pateikti asmens duomenys tvarkomi laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrojo duomenų apsaugos reglamento), Lietuvos Respublikos asmens duomenų teisinės apsaugos įstatymo ir Asmens duomenų tvarkymo ir duomenų subjektų teisių įgyvendinimo krašto apsaugos sistemoje taisyklių, patvirtintų Lietuvos Respublikos krašto apsaugos ministro 2015 m. gruodžio 3 d. įsakymu Nr. V-1253 „Dėl Asmens duomenų tvarkymo ir duomenų subjektų teisių įgyvendinimo krašto apsaugos sistemoje taisyklių patvirtinimo“.
	14. Už deklaracijos nepateikimą, pavėluotą pateikimą, žinomai neteisingų deklaruotinų duomenų nurodymą arba deklaruotinų duomenų nenurodymą (išskyrus atvejus, kai deklaruojantis asmuo dėl objektyvių priežasčių nežino šių duomenų) teisės aktų nustatyta tvarka atsako deklaraciją pateikęs asmuo.
	15. MPPD prie KAM darbuotojai su šiuo Aprašu ir jo pakeitimais supažindinami per dokumentų valdymo sistemą.
_______________________

Lobistinės veiklos priežiūros Mobilizacijos ir pilietinio pasipriešinimo departamente prie Krašto apsaugos ministerijos tvarkos aprašo 
priedas

(Asmens, kurio atžvilgiu vykdyta lobistinė veikla, deklaracijos forma)
                                     
______________________________________________________________________
(pilnas pareigų pavadinimas, vardas ir pavardė)

ASMENS, KURIO ATŽVILGIU VYKDYTA LOBISTINĖ VEIKLA, DEKLARACIJA


	Deklaracijos pateikimo data
	

	Lobistinės veiklos pradžios data
	

	Darbuotojas, kurio atžvilgiu vykdyta lobistinė veikla

	Vardas ir pavardė
	

	Pareigos
	

	Struktūrinis padalinys
	

	Teisės aktas ar teisės akto projektas

	Teisės akto ar teisės akto projekto pavadinimas
	

	Trumpas siūlomo pakeitimo apibūdinimas 
	

	Ar buvo pateiktas konkretus teisės akto projektas?
	Taip / ne

	Ar buvo siūloma inicijuoti teisės akto projekto svarstymą?
	Taip / ne

	Lobistas, užsakovas ir naudos gavėjas

	Lobisto vardas, pavardė arba juridinio asmens pavadinimas
	

	Lobistinės veiklos užsakovas
	

	Lobistinės veiklos naudos gavėjas
	






________________________________            ____________        ________________________
 (deklaraciją užpildžiusio asmens pareigų pavadinimas) 	(parašas)	                       (vardas ir pavardė)                              	

